નૂરનું પાત્ર ભજવવા માટે આદિત્યએ આર્ટના ક્લાસ પણ કરવા પડ્યા હતા. તે કહે છે કે જો હું તે ન શીખત તો પાત્રને યોગ્ય ન્યાય ન આપી શકત. જો હું એક કલાકારના રૂપમાં કોઈ મૂર્તિ બનાવું કે પેઈન્ટિંગ કરું તો તે વિશ્વસનીય લાગવી જોઈએ. પ્રેક્ટિસ કરતાં કરતાં મને લાગ્યું કે આર્ટ એટલી સરળ નથી. આ પાત્રના ઊંડાણ સુધી જવા માટે મારે શારીરિક તૈયારીઓ પણ કરવી પડી. આ રોલ માટે મેં આઠથી ૨૦ કિલો વજન ઘટાડ્યું, કેમ કે ફિલ્મમાં કેટલાક દૃશ્યમાં મારે શર્ટલેસ થવાનું હતું.